सितारगंज। प्रतिष्ठित आधुनिक दुनिया अवार्ड समारोह में रंगमंच, पत्रकारिता, समाज जागरण, सांस्कृतिक गतिविधि, वैज्ञानिक खोज, शिक्षा आदि के क्षेत्र में उत्कृष्ट कार्य करने वाले आठ महानुभावों को आधुनिक दुनिया अवार्ड— 2018 से सम्मानित किया गया। समारोह के मुख्यवक्ता राजकीय महाविद्यालय बनबसा चम्पावत के हिन्दी विभागाध्यक्ष, शिक्षाविद् एवं वरिष्ठ साहित्यकार डा. सिद्धेश्वर सिंह ने ‘राष्ट्र व समाज निर्माण में पत्रकारिता की भूमिका’ विषय प्रकाश डाला। उन्होंने मीडिया से अपने कर्तव्यों का ईमानदारी से निवर्हन करने का आवाहन किया ताकि राष्ट्र परमवैभव को प्राप्त हो सके।